kardosdrur/scandi-wiki huggingface dataset:
Hole (band)

Hole var et amerikansk grammy-nomineret, alternative rock-band dannet i Los Angeles i 1989 og opløst igen i 2002. Bandet bestod af vokalist/rytmeguitarist Courtney Love, og sangskriver/lead guitarist Eric Erlandson. Hole blev godt modtaget og blev kommercielt succesfuldt. Gruppens andet album, Live Through This fik en del god kritikerros og anses af nogle som en af de bedste rockudgivelser i 1990'erne.

Hole blev dannet i 1989 af Courtney Love, der tidligere havde spillet i tidlige konstellationer af Babes In Toyland og Faith No More. I 1991 udgav gruppen det kompromisløse album 'Pretty On The Inside', der især opnåede positiv omtale i England.

Da Courtney Love i 1992 giftede sig med Nirvana-ikonet Kurt Cobain blev parret på godt og ondt konge og dronning af rock-verdenen. Rygterne om hvordan Courtney Love tog heroin, mens hun ventede sig med parrets barn fyldte tabloid-pressen, som søbede i den groteske forældremyndighedssag, der efterfølgende kørte mellem parret og de sociale myndigheder.

Fire dage før udgivelsen af Holes andet album 'Live Through This' blev Kurt Cobains lig fundet, hvilket naturligvis skaffede albummet uventet omtale. På trods af at albummet med 'Doll Parts' indeholdt et gigantisk MTV-hit, blev pladens høje kvalitet overskygget af både bassisten Kristen M. Pfaffs heroin-død og af Courtney Loves eget misbrug. Pladen blev dog af bl.a. Rolling Stone kåret som årets bedste og det var derfor til manges overraskelse, at Courtney Love efterfølgende valgte at koncentrere sig om en skuespillerkarriere, der bl.a. resulterede i en hovedrolle i The People Vs. Larry Flynt.

I 1998 udkom 'Celebrity Skin', der skulle vise sig at blive Holes sidste album, da Courtney Love officielt stoppede gruppen i 2002.

Med Courtney Love som det kontroversielle omdrejningspunkt har Hole fået en utrolig stor opmærksomhed. Kontroverserne omkring Kurt Cobains enke har dog til en vis grad fjernet fokus fra, at Hole i perioder har været et af de allermest spændende navne på den alternative rock-scene.

Diskografi

Albums 
 1991: Pretty On The Inside
 1994: Live Through This
 1997: My Body, the Hand Grenade
 1998: Celebrity Skin

Eksterne henvisninger 

 Hole på DRs hjemmeside
 Biografi på rollingstone.com

Musikgrupper fra USA
Fra DR's Musikleksikon
Andrew L. Harris

Andrew Lintner Harris (også kendt som The Farmer-Statesman) (17. november 1835 – 13. september 1915) var en af heltene i slaget ved Gettysburg og den sidste borgerkrigs general som gjorde tjeneste som guvernør i USA, idet han blev det 43. guvernør i Ohio.

Biografi 
Harris blev født i Milford, Ohio, og fik sin uddannelse på lokale skoler. Efter at have taget eksamen fra Miami University i 1860 lod Harris sig indrullere som menig i den amerikanske hær, og steg hurtigt i graderne til oberst for 75. Ohio regiment, og kom i kamp i mange af Army of the Potomacs slag. Ved Gettysburg den 1. juli 1863, anførte han sine mænd ved en vellykket tilbagetrækning gennem de stærkt omkæmpede gader til Cemetery Hill, hvor de befæstede den nordøstlige skråning. Han overtog kommandoen over brigaden og spillede en nøglerolle i at forsinke gentagne angreb den følgende dag fra Harry T. Hays' berømte "Louisiana Tigers", og bidrog dermed til at sikre den vigtige bakke for George G. Meade. Harris fortsatte med at føre tropper krigen igennem, selv om han led et forsmædeligt nederlag i august 1864 under slaget om Gainesville i Florida.

Som advokat begyndte Harris at praktisere i 1865 og sad derefter i senatet i Ohio fra 1866-1870, hvorefter han var skifteretsdommer i Preble County fra 1875-1882. Harris var viceguvernør i Ohio tre gange. Han blev valgt i 1892 og 1894 under William McKinley og igen i 1906. Han var en tidlig afholdsaktivist og republikansk politiker. Han var guvernør i 1906-1909. Han blev genopstillet i 1909, men tabte snævert til Warren G. Harding. Mens han var guvernør underskrev han lovgivning, som forbød virksomheder at donere penge til politik. Harris sad også i U.S. Industrial Commission on Trusts under President McKinley.

Minder 
Hovedvej 127 mellem Hamilton og Eaton fik navnet Gov. Andrew L. Harris Bicentennial Roadway. Ved byen Milfords 200 års dag i 2005, blev Gov. Andrew L. Harris Bicentennial Roadway indviet af guvernørens slægtning, James Brodbelt Harris, præsident for familiegenforeningsforeningen, hvis familie stadig ejer en Ohio Century Farm i byen. Den 16. februar 2006 stillede James Brodbelt Harris op som republikansk kandidat i Ohios 18. kongreskreds. Se: – Harris For Ohio

Referencer 
 Baumgartner, Richard A., Buckeye Blood: Ohio at Gettysburg. Huntington, West Virginia: Blue Acorn Press, 2003. .
 Bissland, James "Blood, Tears, and Glory: How Ohioans Won the Civil War." Wilmington, Ohio: Orange Frazer Press, 2007. .
 Reid, Whitelaw, Ohio in the War: Her Statesmen, Her Generals, and Soldiers. 2 vol. Cincinnati: Moore, Wilstach, & Baldwin, 1868.

Personer fra Ohio
Militærfolk fra USA
Guvernører i Ohio
Svømmebælte

Et svømmebælte er et redskab der bruges til begyndersvømning. Bæltet er beklædt med elementer (f.eks. af kork) som øger svømmerens flydeevne. Det bruges til både børn og voksne, der skal lære at svømme, og har brug for at kunne fokusere på at lære svømmebevægelser uden også at skulle koncentrere sig om at holde sig oven vande.

Svømmeudstyr
Insen

Insen er det andet album fra samarbejdet mellem tyske Carsten Nicolai (her under pseudonymet Alva Noto) og japanske Ryuichi Sakamota.

Det blev udgivet i 2005 på Nicolai's pladeselskab Raster-Noton og er opfølgeren på duo'ens først album Vrioon, der blev kåret som "Årets album" i 2004 af magasinet ''The Wire'.

Spor 
 "Aurora" 8:52
 "Morning" 5:27
 "Logic Moon" 6:50
 "Moon" 6:07
 "Berlin" 6:17
 "Iano" 6:53
 "Avaol" 2:52

Referencer 

Album fra 2005
Elektroniske album
Airbourne

Airbourne er et australsk rockband fra Warrnambool i Victoria, Australien.

Historie

Dannelsen 
Bandet blev dannet i 2003 af brødrene Joel og Ryan O'Keeffe. Joel fik sin første guitar som 11-årig, og da Ryan havde samme alder fik han sit første trommesæt. Joel mødte guitaristen Dave Roads, da de begge arbejdede på Hotel Warrnambool. Efter arbejdet jammede de sammen og kom med ideer til sange. Dette førte til, at Dave blev inviteret til at slutte sig til brødrene. Bassisten Justin Street mødte Joel en nat, mens han vaklede hjem efter en fest. Det viste sig at Joels nye ven kunne spille bas, og var interesseret i at spille i et band, der ville flytte til Melbourne. Airbourne var således samlet.

Ready to Rock 
Airbournes EP Ready to Rock udkom i 2004. I begyndelsen af 2005 flyttede bandet til Melbourne, hvor de senere på året fik en fem-albums-kontrakt med Capitol Records, og bandet har siden været opvarmningsband for Mötley Crüe, Motörhead og Rolling Stones. De har desuden spillet på flere festivaler.

Runnin' Wild 
I 2006 flyttede Airbourne til USA for at indspille deres første internationale studiealbum, Runnin' Wild, med produceren Bob Marlette. Albummet blev udgivet i Australien d. 23 juni 2007. Sammen med albummet blev tre singler udgivet: "Runnin' Wild", "Too Much, Too Young, Too Fast" og "Diamond In the Rough". Nogle måneder inden udgivelsen – 19. februar – havde Capitol Records opsagt kontrakten, men albummet blev i Australien udgivet gennem EMI i stedet. I resten af verden stod Roadrunner Records for distributionen.

Den 2. september 2008 bragte MetalSucks et interview med Joel O'Keeffe hvor han kommenterede de mange sammenligninger mellem Airbourne og AC/DC.

No Guts. No Glory. 
I Kerrang! d. 17. januar 2009 afslørede Joel O'Keeffe at bandet var begyndt at lave albummet på Criterion Hotel, den pub hvorpå de spillede deres første koncerter i hjembyen Warrnambool. "Vi får alt vores udstyr sat til og gør klar til australsk pub-rock skrevet på en australsk rock-pub.

Det færdige album, No Guts. No Glory., blev udgivet den 8. marts 2010.

Referencer

Eksterne henvisninger 

Rockgrupper fra Australien
Musikgrupper fra 2003
Anstændighed

Anstændighed (af anstand = værdighed, sømmelighed, korrekt optræden) er betegnelse for, hvad man vil være (offentligt) bekendt hhv. ikke bekendt. Hvad der er anstændigt modsat uanstændigt afgøres af konsensus i det miljø, hvor man færdes.

I nogle lande er det f.eks. uanstændigt, at kvinder offentligt viser deres ansigt og/eller hår. I andre lande er det høfligt at bøvse ved maden. I nogle lande er det anstændigt at spise med fingrene, mens dette i andre lande anses for at være særdeles uopdragent. I mange lande anses det for uanstændigt overhovedet at trodse familieoverhovedets vilje. Hvis man gør det alligevel, er det en skamfuld affære, ikke bare for den pågældende, men for hele familien. 

Hvis man ikke opfører sig anstændigt, kan man regne med gruppens foragt, hån og eventuelt ligefrem social udstødelse og/eller korporlig afstraffelse. De fleste mennesker føler sig umiddelbart flove i forbindelse med brud på anstændighedsnormen. Andre overholder den ikke eller gør demonstrativt oprør mod den, men må så evt. mærke følgerne af det.

Etik

en:Social decorum
ja:わいせつ
Cyklohexanol

Cyklohexanol er en organisk forbindelse med formlen (CH2)5CHOH. Molekylet er relateret til cyklohexan ved udskiftning af et brintatom fra en hydroxylgruppe. Denne sammensætning eksisterer som en henflydene farveløs substans, som når er meget ren, smelter ved stuetemperatur. Millioner af tons produceres årligt, hovedsageligt som en forløber for nylon.

Fremstilling 
Cyklohexanol fremstilles ved oxidation af cyklohexan i luften, typisk ved hjælp af koboltkatalysatorer:

C6H12 + 1/2 O2 → C6H11OH

Denne proces medformer cyklohexanon, og denne blanding ("KA-olie" til keton-alkohololie) er den vigtigste råvare til fremstilling af adipinsyre. Oxideringen indebærer roden for hydroperoxiden C6H11O2H. Alternativt kan cyklohexanol være fremstillet ved hydrogenering af fenol:

C6H5OH + 3 H2 → C6H11OH

Denne proces kan også indstilles til at favorisere dannelsen af cyklohexanon.

Grundlæggende reaktioner 

Cyklohexanol gennemgår de vigtigste reaktioner, som der forventes for en sekundær alkohol. Oxidation giver cyklohexanon, som omdannes i stor skala i industrien til oxim, en forløber for kaprolactam. Som et laboratorium, kan denne oxidation ske med kromsyre.

Esterificeringsprocessen giver de kommercielt nyttige derivater dicyklohexyladipat og dicyklohexylftalat, der bruges som blødgørere. Opvarmning i tilstedeværelse af syre-katalysatorer konverterer cyklohexanol til cyklohexen.

Alkoholer
Social udstødelse

Social udstødelse eller udstødelse vil sige udstødning i forhold til en eller flere af de grupper, man tilhører, og det er en af de hårdeste sanktioner, et menneske kan opleve. Alle har brug for anerkendelse, venskab samt en følelse af at være en del af et fællesskab. Ja det er endda af betydning for ens fysiske og psykiske sundhedstilstand.

Bliver man udstødt af gruppen, er man i stedet udsat for dens umedfølende hån og foragt. Man har ingen at betro sig til, ingen til at sludre og pjatte med, og ingen til at trøste én i tilfælde af modgang.

Den vigtigste gruppe, man tilhører, er sædvanligvis den nærmeste familie, i nogle kulturer den udvidede slægtsfamilie, og derfor er eventuel udstødning fra denne gruppe noget af det mest traumatiske, man kan opleve, men også udstødning i skolen eller på arbejdspladsen kan være slem for de, den rammer. En følelse af ensomhed og forladthed, måske kulminerende i bittert had mod alt og alle, er i alle tilfælde en sikker konsekvens.

Se også
 Ekskommunikation

Socialpsykologi
Socialvidenskabelige begreber
Big Willie Style

Big Willie Style er et amerikansk rapalbum, af den amerikanske rapper og skuespiller, Will Smith. Albummet udkom den 25. november 1997, og var hans første soloalbum. Albummet indeholdt fire hitsingler: Men in Black (soundtrack til filmen af samme navn), Gettin' Jiggy With It, Miami og Just the Two of Us.

Track Listen 

 1. Intro
 2. Y'all Know
 3. Getti' Jiggy With It
 4. Candy (Feat. Larry Blackmon & Cameo)
 5. Chasing Forever
 6. Keith B-Real I (Interlude)
 7. Don't say Nothin'
 8. Miami
 9. Yes Yes Y'all (Feat. Camp Le)
 10. I Loved You
 11. Keith B-Real Ii (Interlude)
 12. It's All Good
 13. Just The Two Of Us
 14. Keith B-Real Iii (Interlude)
 15. Big Willie Style (Feat. Eye)
 16. Men In Black
 17. Just Cruisin' (Remix)

Eksterne Links 
 Big Willie Styler på www.last.fm

Rapalbum
Sanktion

Sanktion vil generelt være en eller anden straffeforanstaltning med et opdragende eller forebyggende sigte. Det drejer sig om at sikre nogle givne normer og regler så vidt muligt overholdes. 

Konkret kan normerne og reglerne dreje sig om:

Overordnet bestemte internationale aftaler
Gensidigt bindende aftaler eller kontrakter
Formel national lovgivning
Uformelle normer for acceptabel social adfærd i familien, på arbejdspladsen og i samfundet 

Sanktionerne kan være enten formelle eller uformelle, som indespærring eller social udstødelse, eller på internationalt niveau handelsboykot, udelukkelse fra internationalt samkvem (Sydafrika) eller krig.

Eksterne henvisninger 

Jura
Krig
Psykologi
Socialvidenskabelige begreber
Mellemmenneskelige forhold
Folkeret
Giorgi Latsabidze

Giorgi Latsabidze (født 15. april 1978 i Tbilisi) er en georgisk pianist og komponist, der også er kendt under navnet Giorgi Latso.
Latsabidze begyndte allerede at spille musik, da han var tre år gammel. Han har bl.a. indspillet klassiske værker af Frédéric Chopin, Franz Liszt og Claude Debussy. Latsabidze begyndte at tage klaverlektioner i en alder af seks år. Han var elev hos Rusudan Chodzava på musikkonservatoriet i Tbilisi, og senere studerede han hos Gerrit Zitterbart i Hannover, Lazar Berman i Firenze og  i Los Angeles.

Grammofonindspilninger af værker af Frédéric Chopin, Franz Liszt o.a. findes genudgivet på DVD/CD.

Diskografi 
 2005: Giorgi Latsabidze auf dem Spuren von Wolfgang Amadeus Mozart (K-TV Austria)
 2007: Twilight's Grace 
 2009: Latsabidze The Recital Onward Entertainment, LLC 2009 (Los Angeles, CA)
 2010: Claude Debussy: 12 Préludes. (Book II) – CD & DVD; Los Angeles, LLC 2010.

Eksterne henvisninger 

 Officiel hjemmeside
 DVD Trailer Latsabidze: The Recital 
 Excerpt from DVD, Auf den Spuren von Wolfgang Amadeus Mozart
 USC Thornton School Video, Latsabidze receiving Hogel Scholarship
 
 Giorgi Latsabidze in Cambridge (2007)

Pianister
Personer fra Georgien
Torry Holt

Torrance "Torry" Jabar Holt (født 5. juni 1976 i North Carolina, USA) er en tidligere amerikansk footballspiller, der spillede i NFL som wide receiver. Han spillede gennem sin 11 år lange karriere for St. Louis Rams og Jacksonville Jaguars.

Eksterne henvisninger 

 Spiller stats

Amerikansk fodbold-spillere fra North Carolina
Amerikansk fodbold-spillere fra Jacksonville Jaguars
Amerikansk fodbold-spillere fra St. Louis Rams
Personer fra North Carolina
Spontanitet

Spontanitet er et prædikativ, der kan beskrive en måde at handle på eller sættes som egenskab for en person.

Spontane handlinger og følelser 
En spontan handling er en umiddelbar handling, der mere beror på følelser og fornemmelser end på velovervejet fornuft. Dette er ikke nødvendigvis ensbetydende med, at den spontane handling er uhensigtsmæssig, for talent og rutine kan have gjort, at man instinktivt er i stand til at gøre det rigtige, uden at tænke noget videre over det. Man bruger også udtrykket at "det er kommet ind på rygmarven". I følelseslivet er det vigtigt, at man er i stand til at være impulsiv og eksempelvis udvise kærlighed og omsorgsfuldhed overfor sine nærmeste, uden at dette er iblandet gustent overlæg eller beregning vedrørende spørgsmålet, om det nu også kan betale sig eller ej. Kan man ikke det, er man en slags menneskelig invalid, en psykopat - eller eventuelt stresset.

For kunstnere af enhver slags er et vist mål af spontanitet et must. Det er for de fleste almindelige mennesker umuligt ved tankens kraft at foretage alle de beregninger, der alternativt skulle til for at opnå et resultat, som er jævnbyrdigt med det, som en talentfuld kunstner med sin kunstneriske intuition til hjælp er i stand til at præstere. 

Bagsiden af medaljen kan være, at en spontan handling har større tendens til at medføre uforudsete problemer sammenlignet med en gennemtænkt. Hvis man f.eks. bruger en masse penge på hasardspil, fordi man en dag "føler sig heldig" eller kører over for rødt, fordi man ikke værdsætter færdelsreglerne, eller lignende uansvarlige handlinger, så kan man komme temmelig galt af sted med sin spontanitet. Man kan også spontant komme til at forveksle det rørende med det praktiske, og således utilsigtet komme til at volde mere skade end gavn med ens følsomhed.

Spontane personer 
Spontanitet kan opfattes som en iboende egenskab, noget man er født med, eller rettere som hos nogle personer i højere grad end andre erstattes af moden velovervejenhed med alderen, for vi fødes næsten alle 100% spontane.

Nogle mener, at kvinder er mere spontane og impulsive end mænd både i positiv og negativ forstand. Og ligeså, at logisk fornuft er en særlig maskulin måde at tænke på, som kvinder almindeligvis ikke forstår. Andre igen er overbevist om, at folk der er født under bestemte stjernetegn, er mere spontane end andre. Mange af disse teorier er givetvis skrøner. Man kan ikke bevidst (altså uspontant) være mere eller mindre spontan, end man er.

Noter 

Følelser
Gisundbroen

Gisundbrua er en frit frembyg-bro på riksvei 86 i Lenvik kommune i Troms og Finnmark fylke i Norge. Den krydser Gisundet vest for Finnsnes og forbinder øen Senja med fastlandet.

Broen blev åbnet 23. juni 1972. Den er 1.147 m lang, med længste spænd på 142,5 meter. Gennemsejlingshøjden er 41 meter, og broen har i alt 25 spænd. Den var i sin tid bompengefinancieret, men er for længst nedbetalt.

Se også 

Broer i Troms og Finnmark

Lenvik
Senja
Koriander

Koriander (Coriandrum) er en slægt med to arter.

 Almindelig koriander (Coriandrum sativum)

 Coriandrum tordylium

Skærmplante-familien
Udstødningsgas

Udstødningsgas er gas som forekommer som et resultat af forbrændning af brændstof som benzin eller dieselolie. Den bliver sluppet ud i atmosfæren gennem udstødningsrør, piber eller skorstene.

Selv om udstødningen i høj grad består af relativt ufarlig kuldioxid, indeholder den også giftige gasser som kulilte, kulbrinter, nitrogenoxid og partikler.

Udslipsstandarder har ofte fokus på at reducere udslippene af giftige gasser.

Luftforurening
Forbrænding
Gasser
Oliviero Gatti

Oliviero Gatti (1579 – 1648) var en italiensk kobberstikker.

Personer fra Italien
Canal Grande

Canal Grande er en kanal i Venedig. Den er byens hovedtrafikåre, og der sejler offentlige "vandbusser", de såkaldte vaporettoer, samt private taxaer og gondoler på kanalen. Kanalen er 3800 m lang, 30-90 m bred, og har en gennemsnitsdybde på 5 m.

Der var oprindeligt tre gangbroer over kanalen, hvoraf den midterste og bedst kendte er den spektakulære Rialtobroen. I 2008 indviedes endnu en bro over kanalen, lige ud for byens banegård.

Bygninger, konstruktioner og anlæg i Venedig
Kanaler i Italien
Lynne Cox

Lynne Cox (født 1. januar 1957) er en amerikansk åbent vand-svømmer og forfatter. Hun har to gange haft rekorden i svømning over Den Engelske Kanal (9 timer og 57 min i 1972 og 9 timer og 36 min i 1973).
I 1975 blev Cox den første kvinde der svømmede den 26 km lange tur i 10 °C koldt vand over Cookstrædet i New Zealand. I 1976 blev hun den første person der svømmede over Magellanstrædet i Chile og den første der svømmede tundt om Cape Point i Sydafrika.

Lynne Cox er nok bedst kendt for i 1987 at svømme over Beringstrædet fra Lille Diomede Ø i Alaska til Store Diomede Ø i det daværende Sovjetunionen, hvor vandtemperaturen var omkring 4 °C. På det tidspunkt var det ikke tilladt for de folk der levede på Diomedeøerne (3,7 km fra hinanden) at se hinanden, selvom mange havde familie, der boede på den anden ø. Hendes bedrift blev rost af både Ronald Reagan og Mikhail Gorbatjov.

En af hendes andre bedrifter var en svømmetur i vandet ved Antarktis. Hun var i vandet i 25 minutter og tilbagelagde en strækning på ca. 1,7 km. Hendes bog om oplevelsen, Swimming to Antarctica, blev udgivet i 2004.

Hendes anden bog, Grayson, fortæller i detaljer om hendes møde med en baby gråhval under en tidlig morgensvømmetur ud for Californiens kyst. Den blev udgivet i 2006.

I august 2006 svømmede hun over Ohio River i Cincinnati fra Serpentine Wall til Newport, Kentucky for at sætte fokus på planer om at nedbringe standarder for vandkvaliteten i Ohio River.

Asteroiden 37588 Lynnecox blev navngivet til ære for hende.

Bøger 
 Swimming to Antarctica, Alfred A. Knopf, 2004 

 Grayson, Alfred A. Knopf, 2006 .

Kilder

Eksterne henvisninger 
 CBS News on the Antarctic swim
 Lynne Cox website
 Lynne Cox Profile Page – - Video clip, book listings, speaking topics.

Åbent vand-svømmere
Svømmere fra USA
Gisundet

Gisundet (navnet betyder det krogede sund) er et ca. 35 km langt sund i Troms fylke i Norge, omkranset af et bølgende kulturlandskab. Særlig på østsiden er der gode landbrugsområder. Sundet strækker sig fra Solbergfjorden i syd til Malangen i nord og skiller øen Senja fra fastlandet. Gisundet trafikeres af Hurtigruten og er hovedruten for skibstrafikken indenskærs mellem Harstad og Tromsø. Flere steder gør sundet krappe sving, og ved Leiknesodden må skibene langt fra land på grund af en endemoræne som stikker ud i sundet. Dette har medført mange grundstødninger i Gisundet, og det er nu lavet en plan hvor der skal bruges 130 millioner kroner for at opmudre en del af de vanskeligste områder fra 2009 til 2014.

Det har været bro over sundet, mellem Finnsnes og Silsand siden 1972. Gisundbroen krydser Gisundet lige nord for Finnsnes. Den er 1.147 meter lang og har et hovedspænd på 142,5 meter. Der var desuden færgeforbindelse mellem Bjorelvnes og Gibostad frem til 1985.

Eksterne henvisninger 

 Om Gisundet hos Troms fylkeskommune. 
 Billede af Gibostad i den nordre ende af Gisundet

Troms og Finnmarks geografi
Farvande i Norge
Lenvik
Senja
Gåsehud

Gåsehud er to fænomener, der udløses af adrenalin:
 1. Hårene på huden rejser sig. Det har to funktioner:
 a. Pelsen bliver tykkere og varmere
 b. Dyret ser større og farligere ud
 2. Mennesket får gåsehud, når det fryser, bliver bange, ked af det eller overrasket. Nydelse kan også resultere i gåsehud, f.eks. ved at høre et musikstykke.

En muskel (arrector pili) aktiveres og trækker i hårsækkene, så de peger udad. Mennesker ligner en plukket gås, deraf udtrykket.

Fysiologi
Tsugarustrædet

Tsugarustrædet er et stræde i Japan, som forbinder Det Japanske Hav med Stillehavet. Det løber mellem de to øer Honshu og Hokkaido, og er mellem ca. 20 og 40 km bredt. Øerne er forbundet med jernbanetunnelen, Seikantunnelen, som løber under strædet på det smalleste sted (19,5 km).

Japans geografi
Stræder (farvand)
Petar Stoychev

Petar Stoychev (født 24. oktober 1976) er en åbent vand-svømmer fra Bulgarien. Han er pt. (oktober 2009) indehaver af rekorden i svømning over Den Engelske Kanal på 6 timer og 57 minutter. Rekorden blev sat 25. august 2007. 
Petar Stoychev deltog ved OL i Beijing i 10 km åbent vand-svømning, hvor han blev nr. 6.

Kilder

Eksterne henvisninger 

Svømmere fra Bulgarien
Antonio José

Antonio José (født 2. januar 1995 i Palma Del Rio, Spanien) er en spansk sanger, som deltog i Junior Eurovision Song Contest 2005 med sangen "Te traigo flores", og kom på andenpladsen. Han spiller også guitar.

Eksterne henvisninger 

Sangere fra Spanien
Junior Eurovision Song Contest-deltagere